irgend ume  20.märz 2009  umme han ich dr mama z gspüre geh, dass ich do bin. will d mama aber eigentlich gwüsst het, dass es gar nit cha si, dass sie schwanger isch (im ultraschall hen mir jo gseh, dass kei eili am ariffe isch) und sie nit wider enttüscht wöt wärde het sie dä gedanke verdrängt.  tja, ich bi natürlich hartnäckig gsi und han die hormon-produktion nochli meh agregt...d  mama het sodbrenne.es isch ihre schlächt.sie isch soooo unglaublich mied dr ganz daag und macht immer e mittagsschlof mit em noel.es isch ihre schwindlig.und das wo mir am meischte uffgfalle isch,dass sie im h&m füre noel het wölle hose poschte aber statt zu dä grössi 98 z goh, stürt sie unbrämst uff d babykleidli zue. isch jo scho chli merkwürdig:o)  das sin au für d mama gnueg hiwis gsi zum e tescht zmache.    25.märz 2009  d mama isch  heimcho und het sofort e tescht gmacht. d periode isch zwar nonig überfällig gsi. sie het am ganze körper zitteret und het irgendwie gwüsst, dass dä muess positiv si. sie het aber glichzytig so angscht gha, dass sie sich das alles nur iibildet.  nach 5 unändlich lange minute isch d mama zrugg is badzimmer und seht e ganz e kleins munzig dünns strichli uff em tescht. jesses gott jez het sie aber afo durestarte.....:o) vo eim egge in andere und ständig dä tescht in dr hand.  sie het mim papa  aglüte.schluchzend und lachend glichzytig het sie die neuigkeite verzellt. dr papa het mega freud gha aber isch nochli zrugghaltend xi. s isch jo eigentlich no zfrieh füre tescht. lieber nomol eine mache e paar tag spöter:o)    d mama isch denn zu dr bettina übere gange zum sich wenigschtens vo öberem dä strich z bestätige loh. sie het en au gseh. d mama isch wie uff nodle gsi bis ändlich dr papa heimcho isch.     27.märz 2009  d mama het e 2te und e 3te  tescht gmacht...dasmol sin si doch scho ganz dütlich gsi:o)